Olav Rustad

Olav Anathon Rustad (født 12. september 1894 i Oslo, død 15. september1951) var en norsk friidrettsutøver og døveprest i Nidaros og Hålogaland, den første nordenfjells.

Familie
Ifølge en slektsdatabase var han født på Madagaskar, sønn av misjonsprest Anders Rustad (1853–26) fra Voss og Emilie Tegneby (1864–95).Olav Anathon Rustad i slektsdatabasen geni.com, sist oppdatert den 12. mai 2020.  Han tok teologisk embedseksamen i 1919 og  ble samme året gift med Agnes Holm (1893–1984).  Fra 1920 var han døveprest ved Lademoen kirke i Trondheim, der han var residerende kapellan fra 9. juli 1933 til 1. september 1951.Lademoen kirke fra Strinda Historielag, samt Leilighet: 12 fra digitalarkivet.no. Olav tok initiativ til Døves kirke i Trondheim som stod ferdig i 1927.  Han hadde også sidetittelen "notarius capituli" og ble alvorlig syk 1935 til 1936. Det medfører at man er sekretær for domkapitlet.

Friidrett
Olav Rustad gjorte det skarpt innen øvelsene sprintløp og lengdehopp. Han representerte Kristiania IF og senere Studenterne IK i Oslo. 

Rustad vant 100 meter under norgesmesterskapet i 1913 og 1914. Det første året på ny mesterskapsrekord, me tiden 11,0.sekund. Det samme året, i 1913, satte han ny norsk rekord på 200 meter med tiden 23,1 sekunder. En rekord han forbedret ytterligere fem ganger til 22,3 under et stevne i Stockholm i juli 1916. Han hadde også rekorden på 100 meter med 10.8 og 10,7, som han løp i 1916. Den rekorden ble tangert fire ganger, men ikke slått før i 1927 av Per Oscar Andersen.friidrett.no Rekordenes Utvikling – Løpsøvelser 

Den 19. september 1915 ble han den første nordmann over 7 meter i lengde, da han hoppet 7,04 meter på Frogner Stadion i Oslo.friidrett.no Rekordenes Utvikling – Tekniske øvelser 

Olav skrev også en liten bok om friidrett.

 Medaljer i norske mesterskap 
Plassering Øvelse ÅrGull  100 meter  1913, 1914Gull  200 meter  1914, 1916Gull  Lengde  1914, 1915, 1916Sølv  100 meter  1916Sølv  200 meter  1913, 1915Sølv  Femkamp  1914, 1916Bronse  100 meter  1915

 Referanser 
friidrett.no: NM 100 meter menn. 
friidrett.no: NM 200 meter menn. 
friidrett.no: NM Lengde menn. 
friidrett.no: NM 5-kamp menn. 

Kategori:Norske sprintere
Kategori:Norske lengdehoppere
Kategori:Norgesmestere i friidrett
Kategori:Personer fra Oslo
Kategori:Dødsfall i 1951
Kategori:Fødsler i 1894
Kategori:Nordmenn født på Madagaskar
Kategori:Norske lutherske prester